laion/Wikipedia-Exotic huggingface dataset:
আদ্রিয়ান গোর

ব্রিগেডিয়ার আদ্রিয়ান ক্লিমেন্টস গোর, ডিএসও (ইংরেজি: Adrian Gore; জন্ম: ১৪ মে, ১৯০০ - মৃত্যু: ৭ জুন, ১৯৯০) স্কটল্যান্ডের ডানুনে জন্মগ্রহণকারী বিখ্যাত ইংরেজ প্রথম-শ্রেণীর ক্রিকেট তারকা ও ব্রিটিশ সেনাবাহিনীর ঊর্ধ্বতন কর্মকর্তা ছিলেন। ব্রিটিশ আর্মির পক্ষে প্রথম-শ্রেণীর ক্রিকেট খেলেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিত ব্যাটিং করতেন আদ্রিয়ান গোর। ব্রিটিশ সেনাবাহিনীতে কর্মকর্তা হিসেবে কাজ করতেন আদ্রিয়ান গোর। দ্বিতীয় বিশ্বযুদ্ধ চলাকালীন বীরত্বের সাথে স্বীয় দায়িত্ব পালন করেছেন তিনি। ১৯১৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। আদ্রিয়ান গোর মূলতঃ ফাস্ট মিডিয়াম বোলার হিসেবে খেলতেন। ১৯১৮ সালে কিছুটা বিলম্বে ইন-সুইং করে পূর্ণাঙ্গ বয়ষ্ক ও বিদ্যালয়ের ছাত্রদেরকে বিমোহিত করে রাখতেন। এরপূর্বে তিনি আর ক্রিকেট খেলায় অংশগ্রহণ করেননি। ঐ মৌসুমে ৭.৫১ গড়ে ৫১ উইকেট দখল করেছিলেন তিনি। ঐ মৌসুমে কোন প্রথম-শ্রেণীর ক্রিকেট খেলা অনুষ্ঠিত হয়নি। ফলশ্রুতিতে পরের বছর উইজডেন ক্রিকেটার্স অ্যালমেনাকের সংস্করণে নিয়মিতভাবে বর্ষসেরা পাঁচ ক্রিকেটার নির্বাচনে আদ্রিয়ান গোরসহ আরও চারজন সরকারী বিদ্যালয়ের ক্রিকেটারকে মনোনীত করা হয়েছিল। ১৯২১ থেকে ১৯৩২ সময়কালে মাঝে-মধ্যেই প্রথম-শ্রেণীর খেলায় ব্রিটিশ আর্মি ও অন্যান্য দলের পক্ষে খেলতেন। এ সময়কালে ৫২টি প্রথম-শ্রেণীর উইকেট পেয়েছেন গড়ে প্রায় ২২ রান খরচ করে। এটন কলেজে অধ্যয়ন করেছেন। এ সময়েই স্বীয় ক্রিকেট প্রতিভার বিচ্ছুরণ ঘটান। এরপর স্যান্ডহার্স্টের রয়্যাল মিলিটারি কলেজে স্বল্পকাল পড়াশোনা শেষে সেকেন্ড লেফটেন্যান্ট হিসেবে কমিশন্ডপ্রাপ্ত হন। ১৭ ডিসেম্বর, ১৯১৯ তারিখে রাইফেল ব্রিগেডে যোগদান করেন তিনি। আন্তঃযুদ্ধ সময়কালের অধিকাংশ সময়ই নিজ রেজিমেন্টের ২য় ব্যাটালিয়নের দায়িত্বে ছিলেন তিনি। মূলতঃ আয়ারল্যান্ডের স্বাধীনতা যুদ্ধ চলাকালে আয়ারল্যান্ডে নিয়োজিত ছিলেন তিনি। সেপ্টেম্বর, ১৯৩৯ সালে দ্বিতীয় বিশ্বযুদ্ধ ছড়িয়ে পড়লে আদ্রিয়ান গোরকে রাইফেল ব্রিগেডের প্রশিক্ষণ কর্মকর্তা হিসেবে দায়িত্ব প্রদান করা হয়। উইনচেস্টারের সেনা সদর দফতরে কাজ করেন। ১৯৪১ সালে গ্রীন জ্যাকেটস অফিসার ক্যাডেট ট্রেনিং ইউনিটের (ওসিটিইউ) নেতৃত্ব দেয়ার জন্যে তাকে মনোনীত করা হয়। এছাড়াও অস্ট্রিয়ায় অভিযান চলাকালীন সংক্ষিপ্ত সময়ের জন্যে ৬ষ্ঠ গোলন্দাজ বাহিনীর নেতৃত্বে ছিলেন। ৭ জুন, ১৯৯০ তারিখে কেন্টের সেলিঞ্জ এলাকার হর্টন প্রায়োরিতে ৯০ বছর বয়সে আদ্রিয়ান গোরের দেহাবসান ঘটে। "Wisden's Five Cricketers of the Year"। ESPNcricinfo। ESPN। ২৩ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৫।  "নং. 31754"। দ্যা লন্ডন গেজেট (সম্পূরক) (ইংরেজি ভাষায়)। ২৩ জানুয়ারি ১৯২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Doherty, p. 176 Doherty, p. 177 Irish Generals in the Second World War, Richard Doherty (আইএসবিএন ০৮৬২৮১৩৯৫৬) ইএসপিএনক্রিকইনফোতে আদ্রিয়ান গোর (ইংরেজি) ক্রিকেটআর্কাইভে আদ্রিয়ান গোর (সদস্যতা প্রয়োজনীয়) (ইংরেজি) Generals of World War II
২০১৯ বাংলাদেশ প্রিমিয়ার লিগ ফাইনাল

২০১৯ বাংলাদেশ প্রিমিয়ার লিগ ফাইনাল হচ্ছে দিন/রাতে অনুষ্ঠিত টুয়েন্টি২০ ক্রিকেট ম্যাচ, যেটি ২০১৯ সালের ৮ই ফেব্রুয়ারি তারিখে ঢাকার শের-ই-বাংলা জাতীয় ক্রিকেট স্টেডিয়ামে অনুষ্ঠিত হয়। এই খেলার মাধ্যমে ২০১৯ বাংলাদেশ প্রিমিয়ার লিগের বিজয়ী দল নির্ধারিত হয়।। ফাইনালে, ঢাকা ডাইনামাইটসকে ১৭ রানে পরাজিত করে কুমিল্লা ভিক্টোরিয়ানস দ্বিতীয় শিরোপা লাভ করে। ফাইনালে ১৪১ রান করে তামিম ইকবাল ম্যাচসেরার পুরস্কার পান। ৫৫৮ রান করে রাইলি রুশো টুর্নামেন্টের সর্বোচ্চ রান সংগ্রাহক হন। সাকিব আল হাসান ২২ উইকেট নিয়ে উইকেট শিকারে শীর্ষ হন এবং আলরাউন্ডারের নৈপুণ্যে তিনি টুর্নামেন্টের সেরা খেলোয়াড়ের পুরস্কারও লাভ করেন। চিটাগাং ভাইকিংস টসে জিতে ব্যাটিং করার সিদ্ধান্ত নেয়। কোয়ালিফায়ার ১ রংপুর রাইডার্স টসে জিতে ব্যাটিং করার সিদ্ধান্ত নেয়। কোয়ালিফায়ার ২ ঢাকা ডায়নামাইটস টসে জিতে ফিল্ডিং করার সিদ্ধান্ত নেয়। ফাইনাল ম্যাচটি শের-ই-বাংলা জাতীয় ক্রিকেট স্টেডিয়াম এ কুমিল্লা ভিক্টোরিয়ানস এবং ঢাকা ডায়নামাইটস এর মধ্যে অনুষ্ঠিত হয়। কোয়ালিফায়ার ১ এ রংপুর রাইডার্স এবং কুমিল্লা ভিক্টোরিয়ানস এর মধ্যকার ম্যাচে জয়লাভ করে কুমিল্লা ভিক্টোরিয়ানস সরাসরি ফাইনালে যায়। ঢাকা ডায়নামাইটস কোয়ালিফায়ার ২ এ রংপুর রাইডার্স কে হারিয়ে ফাইনালে উঠে। "Bangladesh Premier League matches schedule 2018–19"। Cricbuzz।  "Bangladesh Premier League matches schedule 2018–19"। Pakistan Super League। ৬ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৯।  "Bangladesh Premier League to start from Jan 6"। The Daily Star (Bangladesh)। ২৬ নভেম্বর ২০১৮।  "Steve Smith to play in BPL"। The Dawn। ২৯ নভেম্বর ২০১৮।  ইকবাল, নাইর। "তামিমের কুমিল্লার কাছেই বিপিএলের শিরোপা"। প্রথম আলো। সংগ্রহের তারিখ ৮ ফেব্রুয়ারি ২০১৯।  "ফাইনালে কে কী পুরস্কার পেলো?"। somoynews.tv। ৯ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৯।
ঢেঙ্কানাল জেলা

ঢেঙ্কানাল জেলা (ওড়িয়া: ଢେଙ୍କାନାଳ ଜିଲ୍ଲା, প্রতিবর্ণী. ঢেঙ্কানাল় জিল্লা) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৩৫৪ বঙ্গাব্দে(১লা জানুয়ারি ১৯৪৮ খ্রিষ্টাব্দে) ঢেঙ্কানাল, হিন্দোল, তালচের, পাল লহড়া, আঠমল্লিক, অনুগুল, রেঢ়াখোল নামক ছোটো ছোটো স্বায়ত্তশাসিত রাজ্যগুলি নিয়ে ঢেঙ্কানাল জেলা গঠন করা হয়৷ ৯ই কার্তিক ১৩৫৬ বঙ্গাব্দে(২৬শে অক্টোবর ১৯৪৯ খ্রিষ্টাব্দ) রেঢ়াখোল অঞ্চল সম্বলপুর জেলার সাথে যুক্ত করা হয়৷ ১৫ই আশ্বিন ১৩৯৯ বঙ্গাব্দে(২রা অক্টোবর ১৯৯২ খ্রিষ্টাব্দে) পূর্বতন ঢেঙ্কানাল জেলাটি থেকে নতুন অনুগুল জেলাটি গঠিত হয় ও অবশিষ্ট অংশ ঢেঙ্কানাল জেলা রূপে আত্মপ্রকাশ পায়৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর ঢেঙ্কানাল শহরে অবস্থিত এবং ঢেঙ্কানাল মহকুমা, হিন্দোল মহকুমা ও কামাখ্যানগর মহকুমা নিয়ে গঠিত৷ জনশ্রুতি অনুযায়ী বর্তমান যে অঞ্চলে ঢেঙ্কানাল শহরটি অবস্থিত তা পুরাতনকালে সাভারা জনগোষ্ঠীদের দ্বারা শাসিত হতো৷ সাভারাদের প্রধান শাসক 'ঢেঙ্কা'-এর নাম অনুযায়ী অঞ্চলটির নাম হয় ঢেঙ্কানাল এবং জেলাসদরের নামে জেলাটির নামকরণ করা হয় ঢেঙ্কানাল জেলা৷ জেলাটির উত্তরে ওড়িশা রাজ্যের কেন্দুঝর জেলা৷ জেলাটির উত্তর পূর্বে(ঈশান) ওড়িশা রাজ্যের যাজপুর জেলা৷ জেলাটির পূর্বে ওড়িশা রাজ্যের যাজপুর জেলা৷ জেলাটির দক্ষিণ পূর্বে(অগ্নি) ওড়িশা রাজ্যের কটক জেলা৷ জেলাটির দক্ষিণে ওড়িশা রাজ্যের কটক জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের অনুগুল জেলা৷ জেলাটির পশ্চিমে ওড়িশা রাজ্যের অনুগুল জেলা৷ জেলাটির উত্তর পশ্চিমে(বায়ু) ওড়িশা রাজ্যের অনুগুল জেলা৷ জেলাটির আয়তন ৪৪৫২ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ২.৮৬%৷ ঢেঙ্কানাল জেলায় প্রচলিত ভাষাসমূহের পাইচিত্র তালিকা নিম্নরূপ - মোট জনসংখ্যা ১০৬৬৮৭৮(২০০১ জনগণনা) ও ১১৯২৮১১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৮তম৷ ওড়িশা রাজ্যের ২.৮৪% লোক ঢেঙ্কানাল জেলাতে বাস করেন৷ জেলার জনঘনত্ব ২০০১ সালে ২৪০ ছিলো এবং ২০১১ সালে তা বৃদ্ধি পেয়ে ২৬৮ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১১.৮০% , যা ১৯৯১-২০১১ সালের ১২.৫৬% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৪৭(সমগ্র) এবং শিশু(০-৬ বৎ) লিঙ্গানুপাত ৮৭৭৷ জেলাটির স্বাক্ষরতা হার ৬৯.৪২%(২০০১) তথা ৭৮.৭৬%(২০১১)৷ পুরুষ স্বাক্ষরতার হার ৮০.৫৭%(২০০১) তথা ৮৬.১৮%(২০১১)৷ নারী স্বাক্ষরতার হার ৫৭.৮৯%(২০০১) তথা ৭১.০০% (২০১১)৷ জেলাটিতে শিশুর অনুপাত সমগ্র জনসংখ্যার ১১.৬৬%৷ https://dhenkanal.nic.in/about-district/ https://www.mapsofindia.com/maps/orissa/tehsil/dhenkanal.html http://www.censusindia.gov.in/2011census/C-16.html https://www.census2011.co.in/census/district/407-dhenkanal.html
টমাস মান (অভিনেতা)

টমাস রেন্ডাল মান জুনিয়র (জন্ম সেপ্টেম্বর ২৭, ১৯৯১) একজন মার্কিন অভিনেতা। প্রজেক্ট এক্স (২০১২), হ্যানসেল অ্যান্ড গ্রেটেল: উইচ হান্টার্স (২০১৩), মি অ্যান্ড আর্ল অ্যান্ড দ্য ডায়িং গার্ল (২০১৫) এবং কং: স্কাল আইল্যান্ড (২০১৭) চলচ্চিত্রে তার ভূমিকার জন্য তিনি পরিচিত। মান ওরিগনের পোর্টল্যান্ডে জন্মগ্রহণ করেন এবং টেক্সাসের ডালাসে বেড়ে ওঠেন। তার বাবা একজন নির্মাণ প্রকল্পের ব্যবস্থাপক । অভিনয়কে গুরুত্ব দিয়ে ১৭ বছর বয়সে ক্যালিফোর্নিয়ায় স্থানান্তরিত হওয়ার পূর্বে তিনি স্বল্প সময়ের জন্য প্লানো ইস্ট সিনিয়র হাই স্কুলে পড়াশোনা করেন। Jeff Sneider Variety March 23, 2012 (২০১২-০৩-২৩)। "'Project X' actor to star in 'King Dork': Thomas Mann tapped for comedy from Will Ferrell and Adam McKay banner"। chicagotribune.com। ২০১২-০৭-৩০ তারিখে মূল থেকে আর্কাইভ করা। সংগ্রহের তারিখ ২০১২-০৮-০৬।  "Next Factor Q&A: Thomas Mann Fights for His Right to Party in 'Project X'"। NextMovie.com। ফেব্রুয়ারি ২৭, ২০১২। মে ১, ২০১২ তারিখে মূল থেকে আর্কাইভ করা। সংগ্রহের তারিখ ২০১২-০৮-০৬। ...the now 20-year-old Thomas Mann, who grew up in Dallas, Texas...  "Mann About Sundance"। Interview Magazine।  "About Thomas"। Thomas Mann Online। ২২ মে ২০১৬। ৩১ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৬।  Turner, Kyle (মার্চ ১৯, ২০১৮)। "A Place To Always Go Back To: Andrew Haigh and Charlie Plummer Talk Lean on Pete"। Paste Magazine। এপ্রিল ৩, ২০১৯ তারিখে মূল থেকে আর্কাইভ করা। সংগ্রহের তারিখ মার্চ ৩০, ২০১৮।  Ehrlich, David; Ehrlich, David (এপ্রিল ২৫, ২০১৮)। "'Maine' Review: Laia Costa and Thomas Mann Are Lost in the Woods in a Tender Micro-Budget Romance — Tribeca"।  ইন্টারনেট মুভি ডেটাবেজে টমাস মান (ইংরেজি)
গঞ্জাম জেলা

গঞ্জাম জেলা (ওড়িয়া: ଗଞ୍ଜାମ ଜିଲ୍ଲା, প্রতিবর্ণী. গঞ্জাম জিল্লা) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৯শে চৈত্র ১৩৪২ বঙ্গাব্দে (১লা এপ্রিল ১৯৩৬ খ্রিষ্টাব্দে) উৎকল সংগঠন গড়ে ওঠির সময় এই জেলাটির আত্মপ্রকাশ ঘটে৷ আবার ১৫ই আশ্বিন ১৩৯৯ বঙ্গাব্দে (২রা অক্টোবর ১৯৯২ খ্রিষ্টাব্দে) পুর্বতন গঞ্জাম জেলাটি থেকে গজপতি ও গঞ্জাম দুটি জেলা গঠন করা হয়৷ গঞ্জাম জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ছত্রপুর শহরে অবস্থিত এবং ব্রহ্মপুর মহকুমা, ভঞ্জনগর মহকুমা, ছত্রপুর মহকুমা নিয়ে গঠিত৷ গঞ্জাম জেলার এই 'গঞ্জাম' নামটি এসেছে 'গঞ্জ-ই-আম' থেকে৷ আরবি এই শব্দের অর্থ বিশ্বের শস্যাগার৷ আবার অন্যমতে ঐ অঞ্চলের মধ্য দিয়ে প্রবাহিত রুশিকুল্য নদীর তীরে অবস্থিত ইউরোপীয়ানদের দ্বারা নির্মিত গঞ্জাম দুর্গের নামে ঐ অঞ্চলের নাম, তবে দুর্গের নাম আগে এসেছে নাকী জায়গার নাম সেই নিয়ে বিবাদ রয়েছে৷ জেলাটির উত্তরে ওড়িশা রাজ্যের নয়াগড় জেলা৷ জেলাটির উত্তর পূর্বে(ঈশান) ওড়িশা রাজ্যের নয়াগড় জেলা৷ জেলাটির পূর্বে ওড়িশা রাজ্যের পুরী জেলা ও ওড়িশা রাজ্যের খোর্দা জেলা৷ জেলাটির দক্ষিণে অন্ধ্র প্রদেশ রাজ্যের শ্রীকাকুলাম জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের গজপতি জেলা৷ জেলাটির পশ্চিমে ওড়িশা রাজ্যের কন্ধমাল জেলা৷ জেলাটির উত্তর পশ্চিমে(বায়ু) ওড়িশা রাজ্যের কন্ধমাল জেলা৷ জেলাটির দক্ষিণ পূর্বে(অগ্নি) বঙ্গোপসাগর অবস্থিত৷ জেলাটির আয়তন ৮২০৬ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ৫.২৭%৷ গঞ্জাম জেলায় প্রচলিত ভাষাসমূহের পাইচিত্র তালিকা নিম্নরূপ - মোট জনসংখ্যা ৩১৬০৬৩৫(২০০১ জনগণনা) ও ৩৫২৯০৩১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১ম৷ ওড়িশা রাজ্যের ৮.৪১% লোক গঞ্জাম জেলাতে বাস করেন৷ জেলার জনঘনত্ব ২০০১ সালে ৩৮৫ ছিলো এবং ২০১১ সালে তা বৃদ্ধি পেয়ে ৪৩০ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১১.৬৬% , যা ১৯৯১-২০১১ সালের ১৬.৮৮% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৮৩(সমগ্র) এবং শিশু(০-৬ বৎ) লিঙ্গানুপাত ৯০৮৷ জেলাটির স্বাক্ষরতা হার ৬০.৭৭%(২০০১) তথা ৭১.০৯%(২০১১)৷ পুরুষ স্বাক্ষরতার হার ৭৫.২২%(২০০১) তথা ৮০.৯৯%(২০১১)৷ নারী স্বাক্ষরতার হার ৪৬.৪৪%(২০০১) তথা ৬১.১৩% (২০১১)৷ জেলাটিতে শিশুর অনুপাত সমগ্র জনসংখ্যার ১১.৯১%৷ https://ganjam.nic.in/about-district/history/ https://www.mapsofindia.com/maps/orissa/tehsil/ganjam.html http://www.censusindia.gov.in/2011census/C-16.html https://www.census2011.co.in/census/district/412-ganjam.html
বিল লুন্ডি

এরিক ব্যালফোর বিল লুন্ডি (ইংরেজি: Bill Lundie; জন্ম: ১৫ মার্চ, ১৮৮৮ - মৃত্যু: ১২ সেপ্টেম্বর, ১৯১৭) কেপ উপনিবেশের উইলোভ্যাল এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, ওয়েস্টার্ন প্রভিন্স ও গটেং দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন বিল লুন্ডি। ১৯০৯ থেকে ১৯১৪ সময়কালে প্রথম-শ্রেণীর ক্রিকেট জীবন চলমান ছিল ফাস্ট বোলিংয়ে পারদর্শী বিল লুন্ডি’র। এ সময়ে দক্ষিণ আফ্রিকার তিনটি প্রাদেশিক দলের পক্ষে খেলেছিলেন তিনি। ১৯০৮-০৯ মৌসুমে ইস্টার্ন প্রভিন্সের সদস্যরূপে নিজস্ব সেরা প্রথম-শ্রেণীর বোলিং পরিসংখ্যান ৬/৫২ দাঁড় করান। বর্ডারের বিপক্ষে প্রতিদ্বন্দ্বিতায় অবতীর্ণ হয়ে তার দল বিজয়ী হয়েছিল। সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ ঘটে বিল লুন্ডি’র। ১৯১৩-১৪ মৌসুমে ইংল্যান্ড দল দক্ষিণ আফ্রিকায় আসে। সিরিজের পঞ্চম টেস্টে অংশগ্রহণের সুযোগ পান তিনি। অংশগ্রহণকৃত ঐ টেস্টই তার একমাত্র ও সর্বশেষ প্রথম-শ্রেণীর ক্রিকেট খেলায় অংশগ্রহণ ছিল। বোলিং উদ্বোধনে মাঠে নেমেছিলেন তিনি। এ সময়ে মাঠে বাতাস প্রবহমান ছিল। ৪৬.৩ ওভার বোলিং করে ৪/১০১ লাভ করেন ও সফরকারী দলকে ৪১১ রানে গুটিয়ে দিতে সম্যক ভূমিকা পালনে সচেষ্ট ছিলেন। এ টেস্টটিই প্রথম বিশ্বযুদ্ধের পূর্বেকার সর্বশেষ টেস্ট খেলা ছিল। প্রথম বিশ্বযুদ্ধে সক্রিয়ভাবে অংশগ্রহণ করেছেন বিল লুন্ডি। কোল্ডস্ট্রিম গার্ডসের নিয়ন্ত্রণাধীন ৩য় ব্যাটালিয়ন থেকে সেকেন্ড লেফটেন্যান্ট হিসেবে কমিশন্ডপ্রাপ্ত হয়ে দক্ষিণ আফ্রিকান সার্ভিস কোরে যোগ দেন। ১২ সেপ্টেম্বর, ১৯১৭ তারিখে মাত্র ২৯ বছর বয়সে বেলজিয়ামের পাসেনডেলে গোলাবর্ষণের কবলে পড়ে নিহত হন তিনি। প্রথম বিশ্বযুদ্ধ চলাকালীন বারোজন টেস্ট ক্রিকেটারের জীবনাবসান ঘটছিল। তন্মধ্যে, আর্থার অশি, রেজি সোয়ার্জ, গর্ডন হোয়াইট, এরিক বিল লুন্ডি, ক্লদ নিউবেরি, রেজিনাল্ড হ্যান্ডস ও ফ্রেডরিক কুক - এ সাতজনই দক্ষিণ আফ্রিকান ছিলেন। "Border v Eastern Province"। CricketArchive। সংগ্রহের তারিখ ২১ নভেম্বর ২০১৭।  "Bill Lundie"। Cricinfo। সংগ্রহের তারিখ ২০ নভেম্বর ২০১৭।  "5th Test, England tour of South Africa at Port Elizabeth, Feb 27-Mar 3 1914"। Cricinfo। সংগ্রহের তারিখ ২১ নভেম্বর ২০১৭।  Christopher Martin-Jenkins, The Complete Who's Who of Test Cricketers, Rigby, Adelaide, 1983, p. 295. Nigel McCrery, Final Wicket: Test and First Class Cricketers Killed in the Great War, Pen & Sword Books, Barnsley, 2015. p. 352. Cricket and society in South Africa, 1910-1971, From union to icolation, Edited by Bruce Murray, Richard Parry and Jonty Winch, Palgrave Macmillan, ISBN 978-3-319-93607-9, 1969 লুঙ্গি এনগিডি ফ্রেডরিক কুক এক টেস্টের বিস্ময়কারী দক্ষিণ আফ্রিকান টেস্ট ক্রিকেটারদের তালিকা সামরিকবাহিনীতে অবস্থানকালীন নিহত ক্রিকেটারদের তালিকা ইএসপিএনক্রিকইনফোতে বিল লুন্ডি (ইংরেজি) ক্রিকেটআর্কাইভে বিল লুন্ডি (সদস্যতা প্রয়োজনীয়) (ইংরেজি)
অপদূরবিন্দু

উপবৃত্তাকার কক্ষপথের যে বিন্দুসমূহ মহাকর্ষীয় আকর্ষণের নাভি থেকে সবচেয়ে দূরে বা উক্ত বিন্দুর সবচেয়ে কাছে সেগুলোকে অপদূরবিন্দু (গ্রিক: ἀψίς) বলে। সূর্যের চারদিকে ঘূর্ণায়মান কোন বস্তু সাধারণত বৃত্তাকার কক্ষপথে না ঘুরে অনেকটা উপবৃত্তাকার কক্ষপথ অনুসরণ করে। তাই সূর্য থেকে এর দূরত্বের হ্রাস বৃদ্ধি ঘটে। সকল গ্রহ এই নিয়ম মেনে চলে। কোন গ্রহ থেকে সূর্যের ন্যূনতম দূরত্বকে উক্ত গ্রহের অণুসূর (Periapsis) এবং এর বিপরীতকে অপসূর (Apoapsis) বলা হয়। যেদিন সূর্য থেকে পৃথিবীর দূরত্ব সবচেয়ে কম থাকে, তাকে অণুসূর বলে। সাধারণত, ১ থেকে ৩ জানুয়ারি সূর্য ও পৃথিবীর মধ্যবর্তী দূরত্ব সবচেয়ে কম থাকে। যেদিন সূর্য থেকে পৃথিবীর দূরত্ব সবচেয়ে বেশি থাকে, তাকে অপসূর বলে। সাধারণত ১ থেকে ৪ জুলাই সূর্য ও পৃথিবীর মধ্যবর্তী দূরত্ব সবচেয়ে বেশি থাকে। এই সময় সূর্য থেকে পৃথিবীর দূরত্ব হয় ১৫ কোটি ২০ লক্ষ কিমি। "the definition of apsis"। Dictionary.com।  উইকিঅভিধানে অপদূরবিন্দু শব্দটি খুঁজুন। Apogee – Perigee Photographic Size Comparison, perseus.gr Aphelion – Perihelion Photographic Size Comparison, perseus.gr Earth's Seasons: Equinoxes, Solstices, Perihelion, and Aphelion, 2000–2020 ওয়েব্যাক মেশিনে আর্কাইভকৃত ১৩ অক্টোবর ২০০৭ তারিখে, usno.navy.mil Dates and times of Earth's perihelion and aphelion, 2000–2025 ওয়েব্যাক মেশিনে আর্কাইভকৃত ১৩ অক্টোবর ২০০৭ তারিখে from the United States Naval Observatory List of asteroids currently closer to the Sun than Mercury (These objects will be close to perihelion)
২৮ মে

২৮ মে গ্রেগরীয় বর্ষপঞ্জী অনুসারে বছরের ১৪৮তম (অধিবর্ষে ১৪৯তম) দিন। বছর শেষ হতে আরো ২১৭ দিন বাকি রয়েছে। ১৭৪২ - লন্ডনে প্রথম ইনডোর সুইমিং পুল চালু। ১৭৫৭ - ব্রিটিশ কর্তৃক মীর জাফরকে বাংলার নবাব ঘোষণা। ১৮০৪ - নেপোলিয়ন বোনাপোর্ট নিজেকে ফ্রান্সের সম্রাট ঘোষণা। ১৮৭১ - প্যারি কমিউনের পতন ঘটে। ১৯১৮ - আজারবাইজান ও আর্মেনিয়া স্বাধীনতা ঘোষণা করে। ১৯১৯ - ভার্সাই চুক্তির মাধ্যমে প্রথম মহাযুদ্ধ সমাপ্ত। ১৯৩৭ - প্রেসিডেন্ট ফ্রাঙ্কলিন ডি. রুজভেল্ট একটি সুইচ টিপে ক্যালিফোর্নিয়া সানফ্রান্সিসকোর গোল্ডেন গেট ব্রিজ উদ্বোধন করেন। ১৯৪০ - দ্বিতীয় বিশ্বযুদ্ধে জার্মানির কাছে বেলজিয়াম আত্মসমর্পণ করে। ১৯৫২ - গ্রিসের নারীদের ভোটাধিকার অর্জিত হয়। ১৯৬৪ - নয়াদিল্লীতে ভারতের প্রথম প্রধানমন্ত্রী এবং কংগ্রেস নেতা পণ্ডিত জওহারলাল নেহেরুর অন্তেষ্টিক্রিয়া সম্পন্ন হয়। ১৯৬৪ - ফিলিস্তিন মুক্তি সংস্থা বা পিএলও গঠিত হয়। ১৯৮৭ - ম্যাথু রাস্ট নামে ১৯ বছর বয়সী এক অ্যামেচার বিমান চালক ক্রেমলিনের রেড স্কোয়ারে ছোট একটি সেসনা বিমান অবতরণ করে বিশ্বকে তাক লাগিয়ে দিয়েছিলো। ১৯৯১ - ইথিওপিয়ার রাজধানী আদ্দিস আবাবাতে বিদ্রোহীদের ট্যাংকবহর প্রবেশ করতে থাকে এবং দেশটিতে ১৭ বছরের মার্ক্সবাদী শাসনের অবসান ঘটে। ১৯৯৫ - রাশিয়ার নেস্তেগস্কর শহরে প্রবল ভূমিকম্প। দুই হাজার লোকের প্রাণহানি। ১৯৯৬ - ভারতে বাজপেয়ী সরকারের পতন। দেবগৌড়া প্রধানমন্ত্রী নির্বাচিত। ১৯৯৮ - পাকিস্তান ৫টি পারমাণবিক বোমার সফল পরীক্ষা করেছে বলে ঘোষণা করে। ২০১০ জ্ঞানেশ্বরী এক্সপ্রেস লাইনচ্যুত হয়। যাতে প্রায় ১৪১জনের মৃত্যু হয়। ২০২৩ - নয়াদিল্লিতে বিস্তৃত পরিসরের নতুন ভারতীয় সংসদ ভবনের দ্বারোদ্ঘান হয়। ১৫২৪ - দ্বিতীয় সেলিম, অটোমান সুলতান। (মৃ. ১৫৭৪) ১৭৭৯ - আইরিশ কবি টমাস মুর। ১৮৮৩ - বিনায়ক দামোদর সাভারকর, বিপ্লবী ভারতীয় রাজনীতিবিদ এবং ভারতীয় স্বাধীনতা আন্দোলনের সক্রিয় অংশগ্রহণকারী।(মৃ.২৬/০২/১৯৬৬) ১৮৮৮ - জিম থর্প, আমেরিকান অ্যাথলেট। (মৃ. ১৯৫৩) ১৯০৭ - বিপ্লবী, গণসঙ্গীত রচয়িতা, লেখক ও বাংলাদেশে উদীচীর প্রতিষ্ঠাতা সত্যেন সেন।(মৃ.০৫/০১/১৯৮২) ১৯০৮ - ইয়ান ফ্লেমিং, একজন বিখ্যাত ব্রিটিশ লেখক, সাংবাদিক ও নৌ-গোয়েন্দা। তিনি ব্রিটিশ কাল্পনিক গোয়েন্দা চরিত্র জেমস বন্ড চরিত্র নিমার্ণে জন্য বিখ্যাত ছিলেন।(মৃ.১২/০৮/১৯৬৪) ১৯১১ - বব ক্রিস্প, দক্ষিণ আফ্রিকার ক্রিকেটার। (মৃ. ১৯৯৪) ১৯১২ - প্যাট্রিক ভিক্টর হোয়াইট, ১৯৭৩ সালে সাহিত্যে নোবেল পুরস্কার বিজয়ী অস্ট্রেলিয়ার ঔপন্যাসিক।(মৃ.৩০/০৯/১৯৯০) ১৯১৫ - জোসেফ গ্রিনবার্গ, প্রভাবশালী ও বিতর্কিত মার্কিন ভাষাবিজ্ঞানী ও আফ্রিকান নৃতত্ত্ববিদ। (মৃ. ২০০১) ১৯২৩ - এন টি রামা রাও, ভারতের জনপ্রিয় অভিনেতা, প্রযোজক, পরিচালক ও অন্ধ্রপ্রদেশের প্রাক্তন মুখ্যমন্ত্রী।(মৃ.১৮/০১/১৯৯৬) ১৯২৫ - বুলেন্ত এজেভিত, তুর্কি রাজনীতিবিদ, কবি, লেখক, পণ্ডিত, সাংবাদিক এবং ১৬তম প্রধানমন্ত্রী। (মৃ. ২০০৬) ১৯৩০ - ফ্রাঙ্ক ড্রেক, মার্কিন জ্যোতির্বিজ্ঞানী ও জ্যোতিঃপদার্থবিজ্ঞানী। ১৯৩১ - ক্যারল বেকার, আমেরিকান অভিনেত্রী। ১৯৪২ - স্টানলি বি প্রুসিনার, মার্কিন নিউরোলজিস্ট এবং প্রাণরসায়নবিদ। ১৯৪৬ - কে. সচ্চিদানন্দন, ভারতীয় কবি এবং সমালোচক। ১৯৩৭ - অস্ট্রীয় মনোবিজ্ঞানী আলফ্রেড অ্যাডলার। ১৯৪২ - রমাপ্রসাদ চন্দ,ভারতীয় বাঙালি ইতিহাসবিদ ও পুরাতত্ত্ববিদ। (জ.১৫/০৮/১৮৭৩) ১৯৭৬ - জয়নুল আবেদিন , বাংলাদেশের বিখ্যাত চিত্রশিল্পী (জ.২৯/১২/১৯১৪) ১৯৯৪ - সাহিত্যিক ও রাজনীতিক আসহাব উদ্দীন নিরাপদ মাতৃত্ব দিবস। (বাংলাদেশ) বিবিসি: এই দিনে (ইংরেজি) দি নিউইয়র্ক টাইমস: এই দিনে (ইংরেজি)
এ এম রিয়াছাত আলী বিশ্বাস

এ.এম. রিয়াছাত আলী ( ১৯ জানুয়ারি ১৯৩২ - ১০ মার্চ ২০১৬) ছিলেন একজন বাংলাদেশী রাজনীতিবিদ এবং পঞ্চম ও অষ্টম জাতীয় সংসদের সদস্য। তিনি ১৯৯১ সালে পঞ্চম ও ২০০১ অষ্টম জাতীয় সংসদ নির্বাচনে খুলনা বিভাগের সাতক্ষীরা-৩ আসন থেকে বাংলাদেশ জামায়াতে ইসলামীর মনোনয়নে সংসদ সদস্য নির্বাচিত হন। রিয়াছাত আলী ১৯৩২ সালের ১৯ জানুয়ারি মঙ্গলবার সাতক্ষীরা জেলার আশাশুনি উপজেলার প্রতাপনগর ইউনিয়নের কুড়িকাহুনিয়া গ্রামে জন্মগ্ৰহণ করেন। তার পিতার নাম মোহাম্মদ জনাব আলী বিশ্বাস এবং মাতার নাম রাহিলা খাতুন। নিজ গ্রামে প্রাথমিক শিক্ষা শেষ করে রিয়াছাত পাতাখালী মাদরাসা থেকে ১৯৪৬ সালে অষ্টম ও ১৯৪৮ সালে দাখিল পাস করেন। বাগেরহাটের সোনাতুনিয়া ফাজিল মাদরাসা থেকে আলিম এবং ফাজিল শেষ করেন। পিরোজপুরের নেছারাবাদের সারসিনা দারুসুন্নাত কামিল মাদরাসা থেকে ১৯৫৪ সালে হাদিসের ওপর কামিল ডিগ্ৰি অর্জন করেন। রিয়াছাত আলী প্রতাপনগর ফাজিল মাদরাসার প্রতিষ্ঠাতা অধ্যক্ষ (১৯৫৮-১৯৬৪) হিসাবে তার কর্ম জীবন শুরু করেন। এরপর ঘুগরাকাটি ফাজিল মাদরাসার প্রিন্সিপাল (১৯৬৫-১৯৬৮) এবং প্রতাপনগর হাইস্কুলের ইংরেজি শিক্ষক (১৯৬৮-১৯৭১) ও ঘুগরাকাটি ফাজিল মাদরাসার অধ্যক্ষ (১৯৭৩-১৯৭৭) হিসাবে দায়িত্ব পালন শেষে আবার প্রতাপনগর ফাজিল মাদরাসার অধ্যক্ষ হিসাবে দায়িত্ব পালন করেন (১৯৭৭-১৯৯৩)। রিয়াছাত আলী ১৯৫৮ ও ১৯৬৩ সালে প্রতাপনগর ইউনিয়ন পরিষদের সদস্য এবং ১৯৭৭ থেকে ১৯৮৩ সাল পর্যন্ত ইউনিয়নের চেয়ারম্যান হিসাবে দায়িত্ব পালন করেন। এ সময় তিনি রাষ্ট্রীয় স্বর্ণ পদক লাভ করেন। তিনি বাংলাদেশ জামায়াতে ইসলামীর শূরা সদস্য (সর্বোচ্চ নীতিনির্ধারণী কমিটি) ছিলেন। তিনি ১৯৯১ সালে পঞ্চম ও ২০০১ অষ্টম জাতীয় সংসদ নির্বাচনে খুলনা বিভাগের সাতক্ষীরা জেলার আশাশুনি উপজেলা, দেবহাটা উপজেলা, চাম্পাফুল ইউনিয়ন, ভাড়াশিমলা ইউনিয়ন, তারালী ইউনিয়ন, নলতা ইউনিয়ন নিয়ে গঠিত সাতক্ষীরা-৩ আসন থেকে বাংলাদেশ জামায়াতে ইসলামীর মনোনয়নে সংসদ সদস্য নির্বাচিত হন। তবে ২০০৮ সালে নবম জাতীয় সংসদ নির্বাচনে তিনি আওয়ামী লীগের প্রার্থী আ. ফ. ম. রুহুল হকের কাছে পরাজিত হন। প্রথমবার নির্বাচিত হওয়ার পর তিনি বস্ত্র মন্ত্রণালয় সংশ্লিষ্ট সংসদীয় স্থায়ী কমিটি ও দ্বিতীয়বার নির্বাচিত হওয়ার পর অর্থ ও স্বরাষ্ট্র মন্ত্রণালয় সংশ্লিষ্ট সংসদীয় স্থায়ী কমিটির সদস্য হিসেবে দায়িত্ব পালন করেন। এসময় তিনি এলিট ফোর্স র‌্যাব গঠনের অন্যতম প্রস্তাবক ছিলেন। ২০১৬ সালের ১০ মার্চ বৃহস্পতিবার বেলা ১০টা ৫৮ মিনিটে ৮৪ বছর বয়সে মৃত্যুবরণ করেন। "সাতক্ষীরায় প্রচারণায় ব্যস্ত মনোনয়ন প্রত্যাশীরা"। ইত্তেফাক। সংগ্রহের তারিখ ১২ জানুয়ারি ২০১৯। [স্থায়ীভাবে অকার্যকর সংযোগ] "সাতক্ষীরা-৩ আসনের সাবেক সংসদ সদস্য মাওলানা এ এম রিয়াছাত আলী বিশ্বাস আর নেই"। দৈনিক সংগ্রাম। সংগ্রহের তারিখ ১২ জানুয়ারি ২০১৯। [স্থায়ীভাবে অকার্যকর সংযোগ] "লাখো জনতার অশ্রুসিক্ত ভালোবাসায় জননেতা মাওলানা রিয়াছাত আলীর দাফন সম্পন্ন"। সাপ্তাহিক সোনার বাংলা। সংগ্রহের তারিখ ৮ মার্চ ২০১৯।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সাতক্ষীরা-৩"। প্রথম আলো। সংগ্রহের তারিখ ১২ জানুয়ারি ২০১৯। [স্থায়ীভাবে অকার্যকর সংযোগ]
গজপতি জেলা

গজপতি জেলা (ওড়িয়া: ଗଜପତି ଜିଲ୍ଲା, প্রতিবর্ণী. গজপতি জিল্লা) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৫ই আশ্বিন ১৩৯৯ বঙ্গাব্দে (২রা অক্টোবর ১৯৯২ খ্রিষ্টাব্দে) পুর্বতন গঞ্জাম জেলাটি থেকে গজপতি ও গঞ্জাম দুটি জেলা গঠন করা হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর পারলাখেমুন্দি শহরে অবস্থিত এবং পারলাখেমুন্দি মহকুমা নিয়ে গঠিত৷ পারলাখেমুন্দি করদ রাজ্যের মহারাজা ও প্রাক্তন রাজাসাহেব শ্রী কৃৃৃৃষ্ণচন্দ্র নারায়ণ গজপতি দেব এর সম্মানে জেলাটির নামকরণ করা হয় গজপতি জেলা৷ তিনি ওড়িশা রাজ্য স্থাপনে ও পারলাখেমুন্দি উপবিভাগ তৈরীর কাজের জন্য স্মরণীয়৷ জেলাটির উত্তরে ওড়িশা রাজ্যের কন্ধমাল জেলা৷ জেলাটির উত্তর পূর্বে(ঈশান) ওড়িশা রাজ্যের গঞ্জাম জেলা৷ জেলাটির পূর্বে ওড়িশা রাজ্যের গঞ্জাম জেলা৷ জেলাটির দক্ষিণ পূর্বে(অগ্নি), দক্ষিণে ও দক্ষিণ পশ্চিমে(নৈঋত) অন্ধ্রপ্রদেশ রাজ্যের শ্রীকাকুলাম জেলা৷ জেলাটির পশ্চিমে ওড়িশা রাজ্যের রায়গড়া জেলা৷ জেলাটির উত্তর পশ্চিমে(বায়ু) ওড়িশা রাজ্যের রায়গড়া জেলা৷ জেলাটির আয়তন ৪৩২৫ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ২.৭৮%৷ গজপতি জেলায় প্রচলিত ভাষাসমূহের পাইচিত্র তালিকা নিম্নরূপ - মোট জনসংখ্যা ৫১৮৮৩৭(২০০১ জনগণনা) ও ৫৭৭৮১৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৮তম৷ ওড়িশা রাজ্যের ১.৩৮% লোক ঢেঙ্কানাল জেলাতে বাস করেন৷ জেলার জনঘনত্ব ২০০১ সালে ১২০ ছিলো এবং ২০১১ সালে তা বৃদ্ধি পেয়ে ১৩৪ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১১.৩৭% , যা ১৯৯১-২০১১ সালের ১৪.১০% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০৪৩(সমগ্র) এবং শিশু(০-৬ বৎ) লিঙ্গানুপাত ৯৬৭৷ জেলাটির স্বাক্ষরতা হার ৪১.২৬%(২০০১) তথা ৫৩.৪৯%(২০১১)৷ পুরুষ স্বাক্ষরতার হার ৫৪.৭১%(২০০১) তথা ৬৪.৩৮%(২০১১)৷ নারী স্বাক্ষরতার হার ২৮.৪২%(২০০১) তথা ৪৩.১৮% (২০১১)৷ জেলাটিতে শিশুর অনুপাত সমগ্র জনসংখ্যার ১৫.০৫%৷ https://gajapati.nic.in/about-district/ https://www.mapsofindia.com/maps/orissa/tehsil/gajapati.html http://www.censusindia.gov.in/2011census/C-16.html https://www.census2011.co.in/census/district/413-gajapati.html
দারাহ সফ জেলা

দারাহ সফ (দারি: دره صوف‎) আফগানিস্তানের সামাঙ্গন প্রদেশের একটি অন্যতম জেলা। এটি বাল্‌খ প্রদেশের সামাঙ্গন শহর থেকে প্রায় ১৩০ কিলোমিটার (৮১ মাইল) এবং মাজার-ই-শরীফ শহর থেকে প্রায় ২০০ কিলোমিটার (১২০ মাইল) দূরে অবস্থিত। দারাহ সফের একটি বড় পাহাড়ী অংশ চারপাশে ঘিরে রয়েছে, যেখানে ল্যাম নামক এক ধরনের গম উৎপন্ন হয়ে থাকে। দারাহ সফের একটি নদী কালাহ সারকোরি এলাকাটিকে অত্যন্ত সুস্বাদু ও উর্বর করে তুলেছে। দারাহ সফ জেলাটিতে সম্প্রতি দুটি জেলায় বিভক্ত করা হয়েছে ; দারাহ সফ বালা (উপরের উপত্যকা) এবং দারাহ সফ পায়ান (নিম্ন উপত্যকা)। "Samangan" (pdf)। Government of Afghanistan। সংগ্রহের তারিখ ২০১০-১০-১৯। [স্থায়ীভাবে অকার্যকর সংযোগ] General information about the Sof Valley by Persian https://web.archive.org/web/20120316232955/http://www.kabul.net.au/Topics/56.php Dara Sof public information website http://www.daresufman.blogfa.com/